Publication: Magyar Közlöny
Issue: MK-2001-58 (Year: 2001, Number: 58)
Era: 1990-2004
Section: a 18/2001. (V. 23.) KöViM—BM—KöM együttes rendelethez
Paragraph Index: 672

e) a tanúsítványadó szándékosan valótlan adatokat szerepeltet az általa adott tanúsítványban, a tanúsítvány alapján nem megfelelő gépkocsira az igazolólapot, illetve plakettet kiadja, vagy más módon tanúsítványadói tevékenységével összefüggésben csalást követ el. 3.5.1. A tanúsítványadói tevékenységtől való eltiltásról a területi közlekedési felügyelet értesíti a tanúsítványadót, a kijelölt felülvizsgáló állomás vezetőjét, valamint a Közlekedési Főfelügyeletet az eltiltás tényének a környezetvédelmi tanúsítványadókról vezetett nyilvántartásban való rögzítése céljából. Az eltiltás idejére a kijelölt felülvizsgáló állomás vezetője a tanúsítványadó tevékenységét ennek megfelelően korlátozza, megbízását visszavonja. 3.5.2. Amennyiben a területi közlekedési felügyelet megállapítja, hogy a tanúsítványadó eltiltása miatt a felülvizsgáló hely nem rendelkezik tanúsítványadóval, úgy a felülvizsgáló hely feljogosítását felfüggeszti. 3.5.3. Amennyiben a tanúsítványadó eltiltására a 3.5. pont a)—c) pontjaiban foglaltak miatt került sor, a visszavonástól számított 1 évig, ha a d) pont miatt 2 évig, ha az e) pont miatt akkor 5 évig nem adható újból feljogosítás tanúsítványadói tevékenységre.

Source: https://magyarkozlony.hu/hivatalos-lapok/aa3a96ffea40c5bf285e516b161e470da5bfd456/dokumentumok/9de40a9cd3ffe03398453c8775565856b04a0fcf/letoltes